ddrg/super_eurlex huggingface dataset:
Rettens kendelse af 6. november 2018 — Chioreanu mod ERCEA

(Sag T-717/17) (1)

((Annullationssøgsmål - ERCEA - »Horisont 2020 — rammeprogram for forskning og innovation« - afgørelse om afslag på en anmodning om fornyet gennemgang af vurderingen af et forskningsforslag - administrativ klage til Kommissionen - afslag på den administrative klage - fejlagtig angivelse af sagsøgte - påstand om påbud - åbenbart afvisningsgrundlag))

(2019/C 44/84)

Processprog: rumænsk

Parter

Sagsøger: Nicolae Chioreanu (Oradea, Rumænien) (ved advokat D.-C. Rusu)

Sagsøgt: Forvaltningsorganet for Det Europæiske Forskningsråd (ved F. Sgritta og M.E. Chacón Mohedano, som befuldmægtigede)

Sagens genstand

For det første søgsmål i henhold til artikel 263 TEUF med påstand om annullation dels af afgørelse truffet af ERCEA den 23. marts 2017 om afslag på anmodningen om fornyet gennemgang af vurderingen af forskningsforslag nr. 741797-NIP, ERC-2016-ADG »New and Innovative Powertrain — NIP«, dels af Kommissionens afgørelse af 27. juli 2017 C(2017) 5190 final om afslag på den administrative klage sagsøgeren har indgivet i henhold til artikel 22, stk. 1, i Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (EFT 2003, L 11, s. 1), og for det andet søgsmål med påstand om, at Retten tilpligter ERCEA at foretage en fornyet gennemgang af vurderingen af det ovennævnte forskningsforslag.

Konklusion

1) Sagen afvises.

2) Nicolae Chioreanu betaler sagsomkostningerne.

(1) EUT C 13 af 15.1.2018.
Rettens kendelse af 19. november 2018 — VR-Bank Rhein-Sieg mod SRB

(Sag T-42/17) (1)

((Annullationssøgsmål - Den Økonomiske og Monetære Union - bankunion - den fælles afviklingsmekanisme for kreditinstitutter og visse investeringsselskaber (SRM) - Den Fælles Afviklingsfond (SRF) - fastsættelse af ex ante-bidrag for 2016 - søgsmålsfrist - for sent anlagt - åbenbart afvisningsgrundlag))

(2019/C 44/75)

Processprog: tysk

Parter

Sagsøger: VR-Bank Rhein-Sieg eG (Siegburg, Tyskland) (ved advokaterne H. Berger og K. Rübsamen)

Sagsøgt: Den Fælles Afviklingsinstans (ved advokaterne A. Martin-Ehlers, S. Raes, A. Kopp og T. Van Dyck)

Intervenient til støtte for sagsøgte: Europa-Kommissionen (ved A. Steiblytė og K.-Ph. Wojcik, som befuldmægtigede)

Sagens genstand

Påstand i henhold til artikel 263 TEUF om annullation dels af afgørelse fra SRB truffet på ledelsesmøde af 15. april 2016 om ex ante-bidrag for 2016 til Den Fælles Afviklingsfond (SRB/ES/SRF/2016/06), dels af afgørelse fra SRB truffet på ledelsesmøde af 20. maj 2016 om justering af ex ante-bidrag for 2016 til Den Fælles Afviklingsfond, der supplerer afgørelse fra SRB af 15. april 2016 (SRB/ES/SRF/2016/13), for så vidt som de vedrører sagsøgeren.

Konklusion

1) Sagen afvises.

2) VR-Bank Rhein-Sieg eG bærer sine egne omkostninger og betaler de af Den Fælles Afviklingsinstans (SRB) afholdte omkostninger.

3) Europa-Kommissionen bærer sine egne omkostninger.

(1) EUT C 78 af 13.3.2017.
Rettens kendelse af 19. november 2018 — Iccrea Banca mod Kommissionen og SRB

(Sag T-494/17) (1)

((Annullations- og erstatningssøgsmål - Den Økonomiske og Monetære Union - bankunion - den fælles afviklingsmekanisme for kreditinstitutter og visse investeringsselskaber (SRM) - Den Fælles Afviklingsfond (SRF) - fastsættelse af ex ante-bidrag for 2016 - fejlagtig angivelse af sagsøgte - søgsmålsfrist - for sent anlagt - hypotetiske retsakter - påstand om erstatning - nær sammenhæng med påstanden om annullation - ulovlighedsindsigelse - åbenbart afvisningsgrundlag))

(2019/C 44/80)

Processprog: italiensk

Parter

Sagsøger: Iccrea Banca SpA Istituto Centrale del Credito Cooperativo (Rom, Italien) (ved advokaterne P. Messina, F. Isgrò og A. Dentoni Litta)

Sagsøgte: Europa-Kommissionen (ved V. Di Bucci, A. Steiblytė og K.-Ph. Wojcik, som befuldmægtigede) og Den Fælles Afviklingsinstans (ved advokaterne G. Rumi, S. Raes, M. Merola og T. Van Dyck)

Sagens genstand

Principalt dels en påstand i henhold til artikel 263 TEUF om annullation af afgørelse fra SRB truffet på ledelsesmøde af 15. april 2016 om ex ante-bidrag for 2016 til Den Fælles Afviklingsfond (SRB/ES/SRF/2016/06) og af alle andre afgørelser fra SRB, på grundlag af hvilke Banca d'Italia har truffet de nationale afgørelser nr. 1249264/15 af 24. november 2015, nr. 1262091/15 af 26. november 2015, nr. 1547337/16 af 29. december 2016, nr. 333162/17 af 14. marts 2017 og nr. 334520/17 af 14. marts 2017, for så vidt som de vedrører sagsøgeren, dels en påstand om erstatning i henhold til artikel 268 TEUF, og subsidiært en påstand i henhold til artikel 277 TEUF.

Konklusion

1) Sagen afvises.

2) Iccrea Banca SpA Istituto Centrale del Credito Cooperativo bærer sine egne omkostninger og betaler de af Den Fælles Afviklingsinstans (SRB) og Europa-Kommissionen afholdte omkostninger.

(1) EUT C 318 af 25.9.2017.
Rettens kendelse af 15. maj 2019 — Metrans mod Kommissionen og INEA

(Sag T-262/17) (1)

(Annullationssøgsmål - Kommissionens afgørelse om at indrømme finansiering af forslag til transportprojekter vedrørende Connecting Europe-faciliteten (CEF) »Multimodal Containerterminal Paskov, fase III« og »Intermodal terminal Mělník, fase 2 og 3« - søgsmålsfrist - udgangspunkt - for sent anlagt - afvisning)

(2019/C 246/22)

Processprog: engelsk

Parter

Sagsøger: Metrans a.s. (Prag, Den Tjekkiske Republik) (ved advokat A. Schwarz)

Sagsøgte: Europa-Kommissionen (ved J. Hottiaux og J. Samnadda, som befuldmægtigede) og Forvaltningsorganet for Innovation og Netværk (INEA) (ved I. Ramallo og D. Silhol, som befuldmægtigede, bistået af advokat A. Duron)

Sagens genstand

Søgsmål anlagt i henhold til artikel 263 TEUF for det første med påstand om annullation af Kommissionens gennemførelsesafgørelse C(2016) 5047 final af 5. august 2016 om fastsættelse af listen over forslag, der udvælges til at modtage finansiel støtte fra EU inden for Connecting Europe-faciliteten (CEF) — Transportsektoren efter indkaldelser af forslag iværksat den 5. november 2015 i henhold til det flerårige program, for så vidt som afgørelsen vedrører forslag med titlen Multimodal Containerterminal Paskov, fase III« og »Intermodal terminal Mělník, fase 2 og 3«, og for det andet påstand om annullation af de to tilskudsaftaler vedrørende disse to forslag, som INEA indgik.

Konklusion

1) Sagen afvises.

2) Metrans a.s. bærer sine egne omkostninger og betaler de af Europa-Kommissionen og Forvaltningsorganet for Innovation og Netværk (INEA) afholdte omkostninger.

(1) EUT C 239 af 24.7.2017.
Rettens kendelse af 12. marts 2019 — Strabag Belgium mod Parlamentet

(Sag T-784/17) (1)

(Annullationssøgsmål - offentlige bygge- og anlægskontrakter - udbudsprocedure - hovedentreprenørarbejde på Europa-Parlamentets bygninger i Bruxelles - afvisning af en tilbudsgivers tilbud og tildeling af kontrakten til andre tilbudsgivere - den anfægtede retsakt erstattet, mens sagen verserer - bortfald af tvistens genstand - ufornødent at træffe afgørelse)

(2019/C 155/52)

Processprog: fransk

Parter

Sagsøger: Strabag Belgium (Antwerpen, Belgien) (først ved advokaterne M. Schoups, K. Lemmens og M. Lahbib og dernæst ved M. Schoups og K. Lemmens)

Sagsøgt: Europa-Parlamentet (ved Z. Nagy og B. Simon, som befuldmægtigede)

Sagens genstand

Søgsmål i henhold til artikel 263 TEUF med påstand dels om annullation af Parlamentets afgørelse af 24. november 2017 om at afvise sagsøgerens tilbud og om at tildele fem tilbudsgivere kontrakten vedrørende hovedentreprenørarbejde på Europa-Parlamentets bygninger i Bruxelles (Belgien) (udbud nr. 06/D 20/2017/M036), dels om, at Parlamentet pålægges at fremlægge en række dokumenter.

Konklusion

1) Det er ikke længere fornødent at træffe afgørelse i sagen.

2) Europa-Parlamentet betaler sagsomkostningerne, herunder omkostningerne i forbindelse med sagen om foreløbige forholdsregler.

3) Påstanden om, at Parlamentet pålægges at betale en »proceduregodtgørelse«, afvises.

(1) EUT C 32 af 29.1.2018.
Rettens kendelse af 14. februar 2019 — Comprojecto Projectos e Construções m.fl. mod ECB

(Sag T-768/17) (1)

(Passivitets-, annullations- og erstatningssøgsmål - økonomisk og monetær politik - tilsyn med kreditinstitutter - ulovlige handlinger, der angiveligt er begået af visse portugisiske kreditinstitutter - implicit afvisning af opfordringen til at handle fremsat over for ECB - delvist åbenbart afvisningsgrundlag - delvist åbenbart inkompetent - åbenbart, at søgsmålet delvist er ugrundet)

(2019/C 131/53)

Processprog: portugisisk

Parter

Sagsøgere: Comprojecto-Projectos e Construções, Lda (Lissabon, Portugal), Paulo Eduardo Matos Gomes de Azevedo (Lissabon), Julião Maria Gomes de Azevedo (Lissabon) og Isabel Maria Matos Gomes de Azevedo (Lissabon) (ved advokat M. Ribeiro)

Sagsøgt: Den Europæiske Centralbank (ved C. Hernández Saseta og P. Ferreira Jorge, som befuldmægtigede)

Sagens genstand

Søgsmål anlagt i henhold til for det første artikel 265 TEUF med påstand om, at det fastslås, at ECB ulovligt undlod at handle i forhold til et portugisisk kreditinstitut som led i forebyggende foranstaltninger mod anvendelse af det finansielle system til hvidvask af penge, for det andet i henhold til artikel 263 TEUF med påstand om annullation af ECB’s beslutning om ikke at handle og for det tredje i henhold til artikel 268 TEUF med påstand om erstatning for det tab, som sagsøgerne angiveligt har lidt som følge af denne manglende handling.

Konklusion

1) Den Europæiske Centralbank frifindes.

2) Comprojecto-Projectos e Construções, Lda, Paulo Eduardo Matos Gomes de Azevedo, Julião Maria Gomes de Azevedo og Isabel Maria Matos Gomes de Azevedo betaler sagsomkostningerne.

(1) EUT C 52 af 12.2.2018.
Rettens kendelse af 13. december 2018 — Bowles mod ECB

(Sag T-447/17) (1)

((Personalesag - ECB-ansatte - afgørelse om udnævnelse til stillingen som rådgiver for formanden og koordinator for Styrelsesrådet ved direktionen - ingen bebyrdende akt - manglende retlig interesse - åbenbart, at søgsmålet delvist ikke kan antages til realitetsbehandling, delvist er retligt ugrundet))

(2019/C 65/45)

Processprog: fransk

Parter

Sagsøger: Carlos Bowles (Frankfurt-am-Main, Tyskland) (ved advokat L. Levi)

Sagsøgt: Den Europæiske Centralbank (ECB)(ved B. Ehlers og F. Malfrère, som befuldmægtigede, bistået af advokat B. Wägenbaur)

Sagens genstand

Søgsmål støttet på artikel 270 TEUF og på artikel 50a i statutten for Den europæiske Unions domstol med påstand dels om annullation, for det første, af afgørelsen truffet af ECB’s direktion af 31. januar 2017 om at udnævne S. til stillingen som rådgiver for formanden og koordinator for Styrelsesrådet ved direktionen, for det andet, af afgørelsen om ikke at udnævne sagsøgeren til denne stilling og, for det tredje, af afgørelsen om ikke at have tilladt sagsøgeren at ansøge om denne stilling, dels om erstatning for det tab, sagsøgeren angiveligt har lidt.

Konklusion

1) Den Europæiske Centralbank frifindes, da søgsmålet delvis ikke kan antages til realitetsbehandling, delvis er ugrundet.

2) Carlos Bowles betaler sagsomkostningerne.

(1) EUT C 347 af 16.10.2017.
1)

Det er ufornødent at træffe afgørelse i sagen, for så vidt som den vedrører afslutningen af klagesagen med afgørelsen truffet 1. juni 2017 af det store kammer ved Den Europæiske Unions Kontor for Intellektuel Ejendomsret (EUIPO) af (sag R 1893/2011-G) for så vidt angår de varer og tjenesteydelser i klasse 9, 16, 35 og 42, i forbindelse med hvilke indsigelsesafdelingen havde forkastet indsigelsen fra CheapFlights International Ltd.
2)

Det er ufornødent at træffe afgørelse om de begæringer om intervention, som er blevet fremsat af Polska Grupa Energetyczna S.A. (PGE), Den Franske Republik, Elektrárny Opatovice, a.s,. Saale Energie GmbH, Sev.en EC, a.s., Freistaat Sachsen, Elektrárna Počerady, a.s., European Environmental Bureau (EEB) og Client Earth.
C 109/21

Rettens kendelse af 20. december 2021 — Niemelä m.fl. mod ECB

(Sag T-321/17) (1)

(Annullationssøgsmål - økonomisk og monetær politik - tilsyn med kreditinstitutter og investeringsselskaber - specifikke tilsynsopgaver, der overdrages til ECB - afgørelse om inddragelse af et kreditinstituts tilladelse - erstatning af den anfægtede retsakt under sagen - bortfald af tvistens genstand - bortfald af søgsmålsinteresse - ufornødent at træffe afgørelse - erstatningssøgsmål - åbenbart afvisningsgrundlag)

(2022/C 109/28)

Processprog: engelsk

Parter

Sagsøgere: Heikki Niemelä (Ohain, Belgien), Mika Lehto (Espoo, Finland), Nemea plc (St. Julians, Malta), Nevestor SA (Ohain) og Nemea Bank plc (St. Julians) (ved advokat A. Meriläinen)

Sagsøgt: Den Europæiske Centralbank (ECB) (ved C. Hernández Saseta og A. Witte, som befuldmægtigede, bistået af advokat B. Schneider)

Intervenient til støtte for sagsøgte: Europa-Kommissionen (ved A. Steiblytė og A. Nijenhuis, som befuldmægtigede)

Sagens genstand

Dels et søgsmål anlagt i henhold til artikel 263 TEUF med påstand om annullation af Den Europæiske Centralbanks afgørelse ECB/SSM/2017 -213800JENPXTUY75VSO/1 WHD-2017-0003 af 23. marts 2017 om tilbagetrækning af Nemea Bank plc’s tilladelse som kreditinstitut, dels et søgsmål anlagt i henhold til artikel 268 TEUF med påstand om erstatning for de tab, sagsøgerne angiveligt har lidt.

Konklusion

1) Det er ufornødent at træffe afgørelse om annullationspåstanden.

2) Erstatningspåstanden afvises som åbenbart ugrundet.

3) Heikki Niemelä, Mika Lehto, Nemea plc, Nevestor SA, Nemea Bank plc og Den Europæiske Centralbank (ECB) bærer deres egne omkostninger i forbindelse med annullationspåstanden.

4) Heikki Niemelä, Mika Lehto, Nemea, Nevestor og Nemea Bank bærer deres egne omkostninger og betaler ECB’s omkostninger i forbindelse med erstatningspåstanden.

5) Europa-Kommissionen bærer sine egne omkostninger.

(1) EUT C 283 af 28.8.2017.
Rettens kendelse af 2. juni 2021 — ClientEarth m.fl. mod Kommissionen

(Sag T-436/17) (1)

(REACH - Kommissionens afgørelse om tilladelse til visse anvendelser af blysulfochromatgul og blychromatmolybdatsulfatrød - artikel 64 i forordning (EF) nr. 1907/2006 - intern prøvelse af en afgørelse om tilladelse til markedsføring - artikel 10 i forordning (EF) nr. 1367/2006 - søgsmålsinteresse ophørt - ufornødent at træffe afgørelse)

(2021/C 289/51)

Processprog: engelsk

Parter

Sagsøgere: ClientEarth (London, Det forenede Kongerige), European Environmental Bureau (EEB) (Bruxelles, Belgien), The International Chemical Secretariat (Göteborg, Sverige) og International POPs Elimination Network (IPEN) (Göteborg) (ved solicitor A. Jones)

Sagsøgt: Europa-Kommissionen (ved G. Gattinara, R. Lindenthal og K. Mifsud-Bonnici, som befuldmætigede)

Intervenient til støtte for sagsøgerne: Kongeriget Sverige (ved C. Meyer Seitz, H. Shev, L. Zettergren, A. Alriksson, J. Lundberg og H. Eklinder, som befuldmægtigede)

Intervenient til støtte for sagsøgte: Det Europæiske Kemikalieagentur (ECHA) (ved M. Heikkilä, W. Broere og F. Becker, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om annullation af for det første Kommissionens afgørelse C(2017) 2914 final af 2. maj 2017 om afslag på anmodningen om intern prøvelse, der blev indgivet i henhold til artikel 10 i Europa-Parlamentets og Rådets forordning (EF) nr. 1367/2006 af 6. september 2006 om anvendelse af Århus-konventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Fællesskabets institutioner og organer (EUT 2006, L 264, s. 13), angående Kommissionens gennemførelsesafgørelse C(2016) 5644 final om tilladelse til visse anvendelser af blysulfochromatgul og blychromatmolybdatsulfatrød i henhold til artikel 60, stk. 4, i Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT 2006, L 396, s. 1, berigtiget i EUT 2007, L 136, s. 3), og for det andet denne gennemførelsesafgørelse.

Konklusion

1) Det er ufornødent at træffe afgørelse.

2) Europa-Kommissionen bærer sine egne omkostninger og betaler de af ClientEarth, European Environmental Bureau (EEB), The International Chemical Secretariat og International POPs Elimination Network (IPEN) afholdte omkostninger.

3) Kongeriget Sverige og Det Europæiske Kemikalieagentur (ECHA) bærer hver deres egne omkostninger.

(1) EUT C 300 af 11.9.2017.
Rettens kendelse af 13. november 2020 — UG mod Kommissionen

(Sag T-571/17) (1)

(Personalesag - kontraktansatte - kontrakt på ubestemt tid - artikel 47, litra c), nr. i), i ansættelsesvilkårene - opsigelse med varsel - aftale om opgørelse af erstatningen for tab - ufornødent at træffe afgørelse)

(2021/C 19/51)

Processprog: fransk

Parter

Sagsøger: UG (ved advokaterne M. Richard og P. Junqueira de Oliveira)

Sagsøgt: Europa-Kommissionen (ved L. Radu Bouyon og B. Mongin, som befuldmægtigede)

Sagens genstand

Søgsmål anlagt i henhold til artikel 270 TEUF med påstand dels om annullation af afgørelse af 17. oktober 2016, hvorved Kommissionens Kontor for »Infrastruktur og Logistik i Luxembourg« (OIL) opsagde sagsøgerens ansættelseskontrakt på grundlag af artikel 47, litra c), nr. i), i ansættelsesvilkårene for de øvrige ansatte i Den Europæiske Union med virkning fra den 20. august 2017, dels om erstatning for det økonomiske tab, som sagsøgeren hævder at have lidt som følge af denne afgørelse, og for den ikke-økonomiske skade, som hun hævder at have lidt som følge af den nedværdigende behandling, som hun blev udsat for i forbindelse med sine fagforeningsaktiviteter og afholdelsen af forældreorlov.

Konklusion

1) Det er ufornødent at træffe afgørelse vedrørende den økonomiske kompensation, der er fastsat i afgørelse af 17. oktober 2016, hvorved Europa-Kommissionens Kontor for »Infrastruktur og Logistik i Luxembourg« (OIL) opsagde UG’s ansættelseskontrakt.

2) Europa-Kommissionen bærer sine egne omkostninger og betaler halvdelen af de af UG afholdte omkostninger. UG bærer halvdelen af sine egne omkostninger.

(1) EUT C 357 af 23.10.2017.
C 432/54

Rettens kendelse af 24. oktober 2019 – Liaño Reig mod SRB

(Sag T-557/17) (1)

(Annullationssøgsmål - økonomisk og monetær politik - påstand om erstatning - den fælles afviklingsmekanisme for kreditinstitutter og visse investeringsselskaber - afviklingsprocedure - afviklingsordning for Banco Popular Español - delvis annullation - uadskillelighed - afvisning)

(2019/C 432/64)

Processprog: spansk

Parter

Sagsøger: Carmen Liaño Reig (Alcobendas, Spanien) (ved advokat F. López-Antón)

Sagsøgt: Den Fælles Afviklingsinstans (ved advokaterne B. Meyring, S. Schelo, F. Málaga Diéguez, F. Fernández de Trocóniz Robles, T. Klupsch, M. Bettermann, S. Ianc og M. Rickert)

Sagens genstand

Dels påstand støttet på artikel 263 TEUF om annullation af artikel 6, stk. 1, litra d), i afgørelse SRB/EES/2017/08 truffet af Den Fælles Afviklingsinstans den 7. juni 2017 vedrørende en afviklingsordning for Banco Popular Español, SA, for så vidt som denne ordning foreskriver konverteringen af supplerende kapitalinstrumenter, som identificeret i henhold til International Securities Identification Number (ISIN) XS 0550098569, til nye aktier i Banco Popular Español, og den midlertidige værdiansættelse foretaget af en uafhængig ekspert samt den midlertidige værdiansættelse foretaget af Den Fælles Afviklingsinstans, dels påstand støttet på artikel 266 TEUF om erstatning som følge af annullationen for det tab, der angiveligt er lidt på grund af denne konvertering.

Konklusion

1) Sagen afvises.

2) Det er ufornødent at træffe afgørelse vedrørende anmodningerne om intervention indgivet af Banco Santander SA, Kongeriget Spanien og Europa-Kommissionen.

3) Carmen Liaño Reig bærer sine egne omkostninger og betaler de af Den Fælles Afviklingsinstans (SRB) afholdte omkostninger, bortset fra omkostningerne i forbindelse med anmodningerne om intervention.

4) Carmen Liaño Reig, SRB, Banco Santander, Kongeriget Spanien og Kommissionen bærer hver deres egne omkostninger i forbindelse med anmodningerne om intervention.

(1) EUT C 357 af 23.10.2017.
2)

Det er ufornødent at træffe afgørelse om de af Ipab di Vicenza, Ipab Casa Gino e Pierina Marani, Ipab Centro Residenziale per Anziani di Cittadelli, Azienda Pubblica dei Servizi alla Persona »Grimani Buttari – residenze per Anziani in Osimo« og Den Italienske Republik fremsatte interventionsbegæringer.
Rettens kendelse af 24. september 2019 – CX mod Kommissionen

(Sag T-605/17) (1)

(Personalesag - tjenestemænd - løn - Kommissionens afgørelse om at foretage inddrivelse af løn udbetalt til sagsøgeren - debetnota, hvori det fastslås, at de omtvistede beløb skal inddrives - erstatning af de anfægtede retsakter under sagen - frafald af alle retsakter om inddrivelse af de omtvistede beløb - sagens genstand bortfaldet - ufornødent at træffe afgørelse)

(2019/C 423/64)

Processprog: fransk

Parter

Sagsøger: CX (ved advokat É. Boigelot)

Sagsøgt: Europa-Kommissionen (ved C. Ehrbar og D. Milanowska, som befuldmægtigede)

Sagens genstand

Søgsmål støttet på artikel 270 TEUF med påstand om annullation af retsakter, hvorved der tilsigtes inddrivelse af løn udbetalt fra november 2013 til oktober 2016.

Konklusion

1) Det er ufornødent at træffe afgørelse.

2) Hver part bærer sine egne omkostninger.

(1) EUT C 374 af 6.11.2017.
Sag T-230/18 R: Kendelse afsagt af Rettens præsident den 4. maj 2018 — Czarnecki mod Parlamentet (Særlige rettergangsformer — regler for institutionerne — Europa-Parlamentets næstformand — Parlamentets afgørelse om at bringe en næstformands hverv til ophør — begæring om foreløbige forholdsregler — påbud — afvisning)

Kendelse afsagt af Rettens præsident den 4. maj 2018 — Czarnecki mod Parlamentet

(Sag T-230/18 R)

»(Særlige rettergangsformer — regler for institutionerne — Europa-Parlamentets næstformand — Parlamentets afgørelse om at bringe en næstformands hverv til ophør — begæring om foreløbige forholdsregler — påbud — afvisning)«

Parter

Sagsøger: Ryszard Czarnecki (Warszawa, Polen) (ved advokat M. Casado García-Hirschfeld)

Sagsøgt: Europa-Parlamentet (ved N. Görlitz og S. Alonso de León, som befuldmægtigede)

Sagens genstand

Søgsmål støttet på artikel 278 TEUF og artikel 279 TEUF med påstand dels om udsættelse af gennemførelsen af Europa-Parlamentets afgørelse af 7. februar 2018 om at godkende ophøret af sagsøgerens hverv som næstformand for Parlamentet før tid, dels om, at Parlamentet pålægges at opretholde sagsøgerens hverv som næstformand for Parlamentet.

Konklusion

1) Begæringen om foreløbige forholdsregler forkastes.
DA Den Europæiske Unions Tidende C 161/52

Rettens kendelse af 8. marts 2018 — Comune di Milano mod Rådet

(Sag T-46/18) (1)

((Erklæring om inkompetence))

(2018/C 161/59)

Processprog: italiensk

Parter

Sagsøger: Comune di Milano (Italien) (ved advokaterne F. Sciaudone og M. Condinanzi)

Sagsøgt: Rådet for Den Europæiske Union (ved E. Rebasti, M. Bauer og F. Florindo Gijón, som befuldmægtigede)

Sagens genstand

Søgsmål i henhold til artikel 263 TEUF med påstand om annullation af Rådets afgørelse vedtaget i tilknytning til den 3579. samling, i rådssammensætningen Rådet for Almindelige Anliggender, af 20. november 2017 vedrørende valget af nyt hjemsted for Det Europæiske Lægemiddelagentur (EMA), for så vidt som den udpeger Amsterdam som det nye hjemsted for EMA.

Konklusion

1) Retten erklærer sig inkompetent i sag T-46/18, således at Domstolen kan træffe afgørelse i sagen.

2) Stillingtagen til begæringerne om intervention fra Kongeriget Nederlandene og Regione Lombardia udsættes.

3) Afgørelsen om sagsomkostningerne udsættes.

(1) EUT C 94 af 12.3.2018.